VS001970
Datum: 1997-07-29T02:00:00.000+02:00
datum_sodbe_i_stopnje: 2005-06-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe skočnega sklepa in stopala in njihove posledice
fischer: srednje hudi primeri
odskodnina: 3.640.000,00 SIT
opombe: II Ips 884/2006 Revizija druge toženke je bila zavrnjena.

Opomba: Tožnica je z 20% soprispevala k nastanku škode.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 45 do 50 let

Prodajalka.

## Škodni dogodek

Nesreča na delu, pri vožnji vozička po transportni poti.

## Poškodba

Udarninska rana nekoliko nad petnico, ki je segala do podkožja in delno natrganje ahilove kite, kar pa je pospešilo proces degenerativnih sprememb v strukturah ahilove pete.

## Telesne bolečine

1.800.000,00 SIT Hude telesne bolečine 14 dni, zmerne med zdravljenjem vse do leta 2000, po letu 2000 zmerno hude bolečine pri vsaki večji obremenitvi, lažje bolečine pa bo trpela stalno.

#### Hospitalizacija

2x operativni poseg v splošni anesteziji.

#### Ambulantno zdravljenje

Številni specialistični in kontrolni pregledi.

#### Rehabilitacija

Fizioterapija.

## Strah

300.000,00 SIT Zmernejši primarni strah neposredno po dogodku, zmerni sekundarni strah ves čas dolgotrajnega zdravljenja degenerativno vnetnega obolenja Ahilove kite.

## Zmanjšanje življenjske aktivnosti

1.000.000,00 SIT Omejena gibljivost desnega skočnega sklepa oziroma desnega stopala, saj je dvigovanje desnega stopala pomembno zmanjšano. V sled tega tožnica težje hodi, predvsem po neravnem terenu, po stopnicah, ne more klečati, čepeti, pojavljajo se ji bolečine pri obremenitvah, ob spremembah vremena, ne more dvigovati težjih bremen, opustila je športne dejavnosti, tudi daljše sprehode.

## Skaženost

540.000,00 SIT Brazgotine na desni goleni, stanjšana desna golen zaradi atrofije mišic, občasna nošnja ščitnika za desni skočni sklep, šepajoča hoja.

---

ZOR člen 200, 203